  Туспуктэм: Руслан Нуриахметов Наталия Сильвестрова Удмуртиын 21 школаысь 28 классэз, озьы ик 16 нылпи садысь 18 группаез кынман висёнъёсын черламъёслэн лыдзы будэмен карантинэ ворсазы. Со сярысь Роспотребнадзорлэн элькунъя управлениезлэн пресс-службаез ивортӥз. Школаосты но нылпи садъёсты быдэсак ӧз ворсалэ. 16-22 толшоре Удмуртиын 13 сюрс 674 адями паласькись лек вирус инфекциосын эмъюрттэтлы вазиськиз. Со пӧлын 14 аресозь 7 сюрс 188 пиналъёс. Тужгес трос висисьёс 6 аресозь пианлъёс пӧлын – 3 сюрс 510 учыр. Арня ӵоже, лабораториосын эскеронъёслы йылпумъянъёсъя, 388 учырын пуэд вирусъёс шараямын. Тодэ вайытом, арня азьвыл, 9-15 толшоре, 13 сюрс 441 адями паласькись лек вирус инфекциосын эмъюрттэтлы вазиськиз вал.  Тегъёс: Удмуртия школаос пуэд Тазалык  